Norsk Brændseloljes kontor i Svolvær (1950-1970)
Bensinstasjon for Norsk Brændselolje i Oslo i 1920-åra. Pumper og lamper er utstyrt med varemerket MIL.

 Foto: Narve Skarpmoen/Nasjonalbiblioteket 
Norsk Brændseloljes hovedanlegg på Fagerstrand i Nesodden kommune i juni 1967. Den historiske bakgrunnen for Statoil, som overtok selskapet i 1976, går tilbake til 1922, da anlegget på Fagerstrand ble etablert. Foto: Arkivverket 
**Norsk Brændselolje A/S** var et norsk oljeselskap som ble etablert i 1920. Det dreiv landsomfattende distribusjon og salg av bensin og andre oljeprodukter. Virksomheten ble overtatt av Statoil.

Historikk
---------

### Etableringen

Norsk Brændselolje ble grunnlagt som aksjeselskap i Oslo i mai 1920, etter initiativ av skipsrederen og finansmannen Halfdan Wilhelmsen. I 1922 åpna selskapet et nybygd tankanlegg på Fagerstrand i Nesodden i Akershus fylke. Fra anlegget ble det solgt bensin, brenselolje (fyringsolje), dieselolje og solarolje. Virksomheten ble etter hvert utvida til å dekke hele landet.

### Etterkrigstiden

Etter andre verdenskrig inngikk Norsk Brændselolje en distribusjonsavtale med British Petroleum (BP) som fikk en eierandel på femti prosent av aksjene i selskapet. Etter at Ekofisk-feltet ble oppdaga i Nordsjøen i 1969, bestemte Norsk Hydro og Norsk Brændselolje i 1971 å gå sammen om å bygge et oljeraffineri på Mongstad nord for Bergen. Raffineriet (i dag Statoil Mongstad) kom i drift i 1975.

I 1976 ble Norsk Brændselolje overtatt av Statoil og omorganisert. Driften ble da videreført av det nyoppretta selskapet Norsk Olje A/S (Norol, fra 1991 Statoil Norge AS) der Staten overtok 95 % av aksjene i Norsk Brændselolje.

### Varemerke

Drivstoff fra Norsk Brændselolje ble solgt under varemerket MIL. Det ble valgt etter en navnekonkurranse og var i sin tid et velkjent produktnavn i Norge. MIL ble seinere erstatta av det grønne og gule BP-skjoldet.

Bildegalleri
------------

* Tankbåten S/T «British Merchant» ved tankanlegget for Norsk Brændselolje/MIL i Kristiansand i 1931. Foto: ArkivverketTankbåten S/T «British Merchant» ved tankanlegget for Norsk Brændselolje/MIL i Kristiansand i 1931. Foto: Arkivverket
* Norsk Brændseloljes tankbåt «Mil» på 1930-tallet. Foto: ArkivverketNorsk Brændseloljes tankbåt «Mil» på 1930-tallet. Foto: Arkivverket
* Tankanlegg for Norsk Brændselolje/MIL ved Lanes i Tromsø i juli 1937. Foto: ArkivverketTankanlegg for Norsk Brændselolje/MIL ved Lanes i Tromsø i juli 1937. Foto: Arkivverket
* Tankanlegg for Norsk Brændselolje/MIL ved Osan i Svolvær. Foto fra andre verdenskrig. Foto: ArkivverketTankanlegg for Norsk Brændselolje/MIL ved Osan i Svolvær. Foto fra andre verdenskrig. Foto: Arkivverket
* Tankanlegg for Norsk Brændselolje/MIL på Dahle ved Kristiansund under krigen Foto: ArkivverketTankanlegg for Norsk Brændselolje/MIL på Dahle ved Kristiansund under krigen Foto: Arkivverket
* Tankanlegg for Norsk Brændselolje/MIL ved Fagervika ved Trondheim, med norsk ubåt ved kaia, i oktober 1949.Tankanlegg for Norsk Brændselolje/MIL ved Fagervika ved Trondheim, med norsk ubåt ved kaia, i oktober 1949.
* Tankbiler for Norsk Brændselsoljes/BP i Ålesund på 1950-tallet. Foto: ArkivverketTankbiler for Norsk Brændselsoljes/BP i Ålesund på 1950-tallet. Foto: Arkivverket
* Utkjøring med tankbiler fra anlegget til Norsk Brændselolje på Sjursøya i Oslo, trolig tidlig på 1960-tallet. Foto: ArkivverketUtkjøring med tankbiler fra anlegget til Norsk Brændselolje på Sjursøya i Oslo, trolig tidlig på 1960-tallet. Foto: Arkivverket
* Brann i to ulike anlegg på Osan, Shell til venstre og MIL til høyre (1940)Brann i to ulike anlegg på Osan, Shell til venstre og MIL til høyre (1940)
* Brann på Osan (1940)Brann på Osan (1940)
* Brann på Osan (1940)Brann på Osan (1940)
* Brann på Osan (1940)Brann på Osan (1940)
* Brann i Fagerviken (1941)Brann i Fagerviken (1941)
* Brann i Fagerviken (1941)Brann i Fagerviken (1941)

Se også
-------

* British Petroleum
* Statoil

Referanser
----------

1. 1 2 3 4  «Norsk Olje A/S (Norol) - Endringshistorie - Forvaltningsdatabasen - NSD». *www.nsd.uib.no*. Arkivert fra originalen 3. februar 2019. Besøkt 3. februar 2019.
2. ↑  Norsk brændselolje A/S (1974). *Om olje*. Bergen.
3. 1 2 3  «Norsk Brændselolje». *Store norske leksikon* **(norsk)**. 28. september 2014. Besøkt 3. februar 2019.
4. ↑  Aamo, Alv Skogstad; Norsk form (1995). *Bensinstasjonen: en visuell historie*. Oslo: Norsk form. ISBN 9788245200102.

Eksterne lenker
---------------

* (en) Norsk Brændselolje – kategori av bilder, video eller lyd på Commons
* Søkbar digitalkopi av *Oljens eventyr : en historikk for Norsk brændselolje A/S : 1920-1945-1950* (utgitt 1950)

|  |  |
| --- | --- |
| Oppslagsverk/autoritetsdata | Store norske leksikon
 |